
  REPUBLIKA HRVATSKA
VARAŽDINSKA ŽUPANIJA
        OPĆINA VINICA
         Općinski načelnik

KLASA: 602-03/26-01/02
URBROJ:2186-11-26-2
Vinica, 02. listopada 2026. godine

Na temelju članka 3. Odluke o uvjetima i kriterijima pružanja novčane pomoći studentima Općine Vinica („Službeni vjesnik Varaždinske županije“ broj 109/21, 120/24, 84/25) općinski načelnik Općine Vinica objavljuje

JAVNI POZIV 
za dodjelu novčanih potpora studentima s područja Općine Vinica


1. Općina Vinica će u akademskoj godini 2026/2027. dodjeljivati novčane potpore u iznosu od:
a) 80,00 € mjesečno– studentima koji studiraju na području Varaždinske, Međimurske i Koprivničko-križevačke županije,
b) 120,00 € mjesečno– studentima koji studiraju u Zagrebu, u ostalim županijama u Republici Hrvatskoj ili u inozemstvu.

2. Studenti će ostvariti pravo na mjesečnu novčanu potporu pod slijedećim uvjetima:
a) da studenti i njihovi roditelji/staratelji/zakonski skrbnici imaju prebivalište na području Općine Vinica
b) da su redoviti studenti
c) da su ostvarili minimalni prosjek ocjena od 2,5 tijekom protekle akademske godine (ovaj uvjet ne odnosi se na studente prve godine)

3. Radi ostvarenja prava na novčanu potporu studenti uz prijavu dostavljaju slijedeću dokumentaciju:
a. ispunjen obrazac prijave na Javni poziv,
a) presliku vlastite osobne iskaznice
b) preslike osobnih iskaznica roditelja/ staratelja/zakonskih skrbnika,
c) potvrda učilišta o redovnom upisu u akademsku godinu s naznakom godine studija i semestra
d) potvrda učilišta o ostvarenom prosjeku ocjena (za studente 2. i sljedećih godina studija, a studenti upisani u 1. godinu diplomskog studija dostavljaju potvrdu s prosjekom ocjena ostvarenom na preddiplomskom studiju, dok studenti upisani u 1. godinu studija ne dostavljaju ovu potvrdu)
e) broj računa na koji će se uplaćivati potpora

Studenti koji su i prošle godine primali stipendiju, mogu dostaviti ispunjeni obrazac prijave, potvrdu visokog učilišta o redovnom upisu u akademsku godinu s naznakom godine studija i semestra, potvrdu visokog učilišta o ostvarenom prosjeku ocjena (odnosi se na studente 2. i viših godina studija, a studenti upisani u 1. godinu diplomskog studija dostavljaju potvrdu s prosjekom ocjena ostvarenim na preddiplomskom studiju), pod uvjetom da se ostali dokumenti nisu mijenjali. Odnosno, nije potrebno ponovno dostavljati preslike vlastite osobne, te osobne iskaznice roditelja/ staratelja/ zakonskih skrbnika, te broj žiro računa.

4. Prijave sa svom potrebnom dokumentacijom zaprimaju se zaključno do 31. listopada 2026. godine, a mogu se dostaviti, osobno ili poštom na adresu: Općina Vinica, Marčan, Vinička 5 ili skenirane, elektronskom poštom na opcina.vinica@vinica.tcloud.hr .

Nepotpune prijave te prijave dostavljene van roka neće se uzeti u obzir.
Podnositelji prijava odnosno njihova kućanstva moraju imati podmirene sve obveze prema Općini Vinica.
Ugovori će se potpisivati 5. prosinca 2026. godine, te je obavezno osobno prisustvovati.

